AlexejDobrolubov/national_council_slovak_2010 huggingface dataset:
49. schôdza NR SR - 15.deň - A. dopoludnia
Dátum: 2026-05-06
Poslanec: Dej, Dávid 
Druh vystúpenia: Vystúpenie s faktickou poznámkou

Natália, za tvoj prejav a za prinesenie tohto návrhu zákona do parlamentu. Aj za to nasvietenie toho problému s jasnými systémovými riešeniami, lebo ako si sama povedala, je to problém v systéme a ten treba riešiť systémovo. A to, že sa o tom nehovorí, neznamená, že sa to v tom športe nedeje. Ja si myslím dokonca, že keby tie mechanizmy už teraz fungovali, tak by sme vedeli o viacerých prípadoch zneužívania, šikany. Ako som povedal, to, že sa o tom nehovorí, to neznamená, že sa to nedeje. Veľmi pozitívne vnímam tú implementáciu povinného vzdelávania, pretože ja si myslím a z vlastnej skúsenosti viem, našťastie teda nie zo svojej osobnej, že tí ľudia v tom športe by častokrát to aj chceli riešiť, len oni nevedia vlastne ani za kým majú ísť a ako to majú riešiť. Takže toto aj na základe tej implementácie povinného vzdelávania by im mohlo rozšíriť obzory, kde, dajme tomu, by sa vedeli na základe toho vzdelávania lepšie potom v týchto situáciách zachovať tak, aby mohli byť nápomocní a tieto problémy riešiť a nielen si pred nimi zakrývať oči, preto častokrát, že ani nevedia, ako to vlastne majú riešiť a súhlasím s tým, že vlastne šport mal byť bezpečné miesto, lebo ten šport, samozrejme, všetci veľmi dobre vieme, aké má pozitívne vplyvy na prostredie, na spoločnosť, na ľudí ako jednotlivcov, ale keď sa to vymkne presne tak spod kontroly, tak to paradoxne môže mať úplne opačný efekt a v tých ľuďoch to môže vyvolať ďaleko väčšie problémy, ako majú, dajme tomu, tie, čo sú tie pozitívne efekty. Takže ja som veľmi rád, že si s týmto návrhom zákona do parlamentu prišla. Popravde, však viem, že koalícia má koaličnú zmluvu, ale myslím si, že neexistuje jediný dôvod, prečo by tento návrh zákona nemali podporiť aj poslanci a poslankyne z vládnej koalície, pretože tento návrh zákona je dobrý. Myslím si, že môže len pomôcť a nie je za tým absolútne žiadna ideológia ani nič podobné. Je to niečo, čo šport naozaj potrebuje. Ak sa chceme posunúť v čase dopredu a nie dozadu, tak si myslím, že tento návrh zákona je jeden z tých, ktorý by sme mali všetci podporiť bez ohľadu na to, kto s ním prišiel. Takže ďakujem. Pošlem.
49. schôdza NR SR - 14.deň - B. popoludní
Dátum: 2026-05-05
Poslanec: Dej, Dávid 
Druh vystúpenia: Vystúpenie s faktickou poznámkou

No, viete, že aké zákony, také vystúpenia. Neviem, čo vám na to povedať, veď ako, veď vy ste to v podstate potvrdili, že vy sem, vy sem donesiete zbytočný zákon a potom sa čudujete, že ľudia k tomu zbytočne vystupujú. Tak ich sem nenoste a my nebudeme vystupovať. Veď mali ste tu doobeda odôvodňovať, povedal som OK, ale tento návrh zákona nikomu, ničomu nepomôže. Ešte ma tak napadlo, že prečo ste tam vlastne nedali župných poslancov a poslankyne. Tí nemôžu sobášiť kvôli čomu? Že sú na župe, miestni poslanci, poslankyne, starosta, primátor teda sobášiť môžu, župní nemôžu, ale prezident môže. Veď to nemá absolútne logiku. Nehovoriac o tom, že to nemá absolútne žiaden pozitívny vplyv na spoločnosť. Veď to vy sami uvádzate v tom návrhu zákona. Takže, ak sa vám zdalo moje vystúpenie zbytočné, tak mne sa zdal tento návrh zákona zbytočný. Keby ste ho sem nedoniesli, ja by som nevystúpil a mali by sme možno všetci pokoj. Ďakujem.
49. schôdza NR SR - 14.deň - B. popoludní
Dátum: 2026-05-05
Poslanec: Dej, Dávid 
Druh vystúpenia: Vystúpenie v rozprave

Byť stručný. Nebude to dlho trvať, toto vystúpenie, ale pozrel som si doložku vplyvov. Opäť raz pri vašom návrhu zákona a opäť tento návrh zákona v doložke vplyvov, ktorú ste si vy sami napísali, nemá jediný pozitívny vplyv na spoločnosť, dokonca ani vplyv na manželstvo, rodičovstvo a rodinu. Neviem teda, akým spôsobom pomôže tým ľuďom, ktorí sa chcú zosobášiť, že ich bude oddávať prezident, poslanec Národnej rady alebo člen vlády. Keby som očakával, dobre, prezident možno má viacej toho času, však všimli sme si, čomu všetkému sa venuje, ale myslím si, že bolo by asi na mieste, keby sa členovia vlády a poslanci Národnej rady venovali tomu, čomu majú. A to je, verím, že sa na tom zhodneme, aj keď vy to úplne nerobíte, zlepšovanie kvality života ľudí na Slovensku, a teda úplne neviem, že ako tento návrh zákona zlepší kvalitu ľudí na Slovensku. Moji predrečníci povedali úplne jasne, čo by ľuďom, ktorí tu platia dane a žijú tu, pomohlo, čo by im zlepšilo kvalitu života. Mňa ešte tak napadlo a tým aj ukončím toto vystúpenie, že či, keď ich teda tí členovia vlády, poslanci alebo prezident zosobáši, či im tiež nechcete nejakých 500 € dať. Dneska tých 500 € je suma, s ktorou sa operuje pomerne často pri návrhoch SNS, takže naozaj ma zaujímalo, že ako opäť tento návrh zákona vznikol. Či chodíte po Slovensku a ľudí teda, s ktorými sa stretávate, až tak netrápi ekonomika, zdravotníctvo alebo to, že mladí ľudia odchádzajú a nechcú na Slovensku žiť, že či naozaj toto je opäť dopyt, ktorý prišiel od občanov. Tak áno, však v poriadku, len nám to, prosím, povedzte, lebo mňa by to naozaj zaujímalo, akým spôsobom toto pomôže ľuďom na Slovensku. Keď ešte aj v tej doložke vplyvov nemáte jedinú kolónku, kde by bol pozitívny vplyv na čokoľvek, vrátane manželstva, rodičovstva a rodiny. Takže možno by bolo naozaj lepšie prinášať zákony, ktoré v tých doložkách vplyvov budú mať aspoň nejaký pozitívny vplyv na túto spoločnosť, lebo tento návrh zákona to opäť nie je, takže bol by som rád, keby možno ste naozaj ten čas a energiu, ktorú venujete do písania týchto návrhov zákona, venovali do takých návrhov zákona, ktoré aspoň trošku pomôžu, lebo väčšinou tie návrhy, ktoré prichádzajú obzvlášť z radu SNS, nepomáhajú, niektoré sú doslova až toxické. Ďakujem pekne.
49. schôdza NR SR - 14.deň - B. popoludní
Dátum: 2026-05-05
Poslanec: Dej, Dávid 
Druh vystúpenia: Vystúpenie s faktickou poznámkou

Kolega, vyskúšaj, ďakujem za tvoje vystúpenie. Čítam tú dôvodovú správu a teda nie tak dávno, bolo to tu spomenuté, sa ten príspevok menil z tých 79 € na 200, a teda v tej dôvodovej správe sa píše, že v súčasnosti to nepokrýva ani 30 % tých 200 €, tak ja neviem, na to tí predkladatelia došli až teraz, alebo pár mesiacov dozadu tých 200 € bolo vyhovujúcich, keď sa tu o tom hlasovalo, teraz už je to málo. Naozaj neviem, akým spôsobom ste opäť došli na sumu 500 €, lebo dnes tu tiež už bol jeden návrh zákona, týkal sa tej odvodovo-odpočítateľnej položky, kde sa to teda tiež menilo z tých 200 na 500. Neviem, či tá suma 500 € na základe akého výpočtu teda bola vypočítaná, lebo ja som si to tu prečítal, ale nevidím to tu. Tak možno, keď budú mať navrhovatelia tú možnosť vystúpiť a nám to nejako vysvetliť, objasniť, tak si myslím, že by minimálne bolo lepšie, aby sme vedeli, a teraz nielen my, ale aj ľudia, ktorí to sledujú, lebo veď ľudia majú právo vedieť, akým spôsobom tie zákony vznikajú, a príde mi to také trochu zase len odbuka. Ja neviem, či tá suma 500 € je nejaká obľúbená suma poslaneckého klubu SNS, alebo že prečo je to 500 €? Lebo príde mi to také presne aj, čo tu už bolo spomenuté aj s tým lobingom a podobne, že to nedáva úplne zmysel a áno, najhoršie na tom je to, že ľudia už dneska nemajú ani na dôstojné bývanie, to sme si zvykli, ale žiaľ, keď človek nemá ani finančné pokrytie na to, aby zabezpečil pohreb svojmu rodinnému príslušníkovi, tak je to o to smutok a podľa mňa je dobré sa starať o tých ľudí ešte aj za tú dobu, kým tu sú a kým tu žijú, aby teda mali možnosť tí rodinní príslušníci uhradiť tie náklady na ten pohreb, ktoré ja verím tomu, že sa zvyšujú. Však ceny sa zvyšujú všetkého, ale príde mi to také trochu nie úplne systémové. Neviem, na základe čoho ste dospeli k tej sume 500 €, naozaj by som bol rád, keby ste nám to vysvetlili. Mali sme tu taký zákon doobeda, máme ho tu opäť. Pani poslankyňa
49. schôdza NR SR - 14.deň - A. dopoludnia
Dátum: 2026-05-05
Poslanec: Dej, Dávid 
Druh vystúpenia: Vystúpenie s faktickou poznámkou

Pozrel som si doložku vplyvov a nevidím tu jediný pozitívny vplyv na nič. To tam vy uvádzate. Tak ja vlastne neviem, že načo tu taký zákon vôbec predkladáte, keď nemá jediný pozitívny vplyv. Ani dokonca ani vplyv na informatizáciu spoločnosti. Nie, že pozitívny, tam doslova, že žiadny. Ja neviem, nosíte sem návrhy zákonov, ktoré nemajú absolútne jediný pozitívny vplyv, doložke vplyvov, ktorú ste si ešte aj vy sami vyškrtali. A k tým prieskumom, veď viete, že ono je možno dobré sa na to pozrieť úplne z opačnej strany, že skúste sem nosiť také návrhy zákonov a skúste robiť pre spoločnosť, pre krajinu a pre ľudí tak, že nemusíte sa potom báť, že budete mať v prieskumoch 3 – 4 % a potom sem musíte doniesť taký návrh zákona, ktorý vám bude garantovať viac percent v prieskume. Potom viete, že keď niečo urobíte, tak nemusíte sa báť, že budete mať v prieskume 3 %. A myslím si, že ľudia vedia oceniť, keď urobíte aj niečo prospešné, lebo na konci dňa však to ovplyvní aj ich život, či už pozitívne alebo negatívne. Keď sem nosíte také návrhy zákona, ako nosíte, tak samozrejme, že to má negatívny vplyv na ich život a to sa aj priamo úmerne potom odráža v tých prieskumoch. Takže možno skúste ísť na to úplne opačne, skúste sem doniesť niečo, čo pomôže ľuďom. Však tých oblastí, kde by sa dalo veci zlepšiť, je toľko, že na to by som v tej faktickej, by mi nestačili 2 minúty, ale 2 hodiny. A potom sa môžete baviť o tom, že či treba meniť prieskumy tak, ako vám to vyhovuje. Ja som teraz za socializmu nežil, ale predpokladám, že nejak tak podobne to asi fungovalo, že tá strana zverejňovala to, čo sa im hodilo tak, ako potrebovali, nie tak, ako bola tá realita, takže na konci dňa sa vám to aj tak v tých voľbách vypomstilo. Vy si do tých prieskumov môžete dať 15 %, ale tú volebnú noc budete pekne prekvapení, takže hovorím, celkom, keď si pozriem túto doložku vplyvov, nemá to jediný pozitívny vplyv. Nevidím dôvod, prečo by sme o takomto zákone tu vôbec mali rokovať. Pani poslankyňa Neš
49. schôdza NR SR - 14.deň - A. dopoludnia
Dátum: 2026-05-05
Poslanec: Dej, Dávid 
Druh vystúpenia: Vystúpenie s faktickou poznámkou

Veľmi stručne. Skôr som teda očakával faktické možno od koalície. Však samozrejme úplne súhlasím s tým, čo si povedala. Ale teda podľa mňa bolo úplne na mieste. Však tá diskusia je pomerne slušná, konštruktívna, že by ste teda vystúpili. Máte ešte tú možnosť a možno sme sa o tom pobavili, lebo myslím, že tie otázky sú úplne na mieste aj vzhľadom na tie verejné financie v tom, v akom sú stave. Aj napriek tomu, že tento návrh zákona je dobrý, ale myslím si, že ten mechanizmus by mohol byť nastavený lepšie. V konečnom dôsledku vám to povedalo aj ministerstvo financií, takže bolo by možno dobré, keby ste zreflektovali na ten automat a bolo by to aj udržateľnejšie, bolo by to predvídateľnejšie a reflektovalo by to vždy v aktuálnom čase na stav verejných financií a priemernú mzdu. Ďakujem veľmi pekne. Ďalší v rozprave. Kam vám je pekne.
49. schôdza NR SR - 13.deň - B. popoludní
Dátum: 2026-05-04
Poslanec: Dej, Dávid 
Druh vystúpenia: Vystúpenie s faktickou poznámkou

Pamätám si pred parlamentnými voľbami 2023, ako sa pýtali Petra Pellegriniho v tej dobe, že či zvažuje potenciálnych kandidátov na prezidenta. On povedal, že treba ešte robiť, nie sa niekde odpratať na reprezentatívnu funkciu. Ja teda neviem teraz, ako to myslí, či tam niečo skutočne on, či si naozaj myslí, že tam skutočne niečo robí, lebo ja nemám nič proti zahraničným návštevám, ale to, že sa oháčkne viacej ako môj prvý vianočný stromček, neznamená, že niečo naozaj robí. To je to je prvá vec. Druhá vec, ja chápem, že keď treba chodiť ku kaderníkovi, tak je lepšie ísť piatimi policajnými autami ako stáť v zápche. Ale ja neviem, čo z toho majú tí ľudia, ktorí ich volili, lebo na konci dňa presne to bolo spomenuté. Veď mnoho ľudí ho, žiaľ, volilo aj kvôli tomu, že im sľúbil, že nepôjdu mladí ľudia na vojnu. Na Ukrajinu, pričom však vieme veľmi dobre, že viacej by sme o tom mohli my tu rozhodnúť ako on v tom paláci. A keby sa aj pokúsil, tak neviem, či je natoľko, môže sa sám rozhodovať vo veciach, ale teda mňa to mrzí, lebo my sme tu predtým mali presne tú diskusiu o tom covide, kde jednoducho ľudia uverili nejakým hoaxom, dezinformáciám a podobne. A príde mi to tu veľmi podobné. Samozrejme, našťastie tu teda nejde úplne priamo o ľudské životy, ale ja teda neviem, či ľudia volili Petra Pellegriniho, aby teda každý deň vykonával iné povolania. Raz je vojak, raz je potom hasič, raz lieta v stíhačke, raz tu šoféruje tú loď, raz jazdí na koni, raz tu chová psa. Vstávaj dačo. Hej, a neviem, či toto je tá robota, ktorou myslel, že treba ešte robiť. Však ja chápem, keď treba v nedeľu porobiť niekde na poli tie zemiaky a podobne, nech robí, ale to nemusí byť prezident Slovenskej republiky, lebo ľudia na poli robia aj bez toho, aby mali funkciu hlavu štátu. Ďakujem pekne. Pán poslanec Dubovický.
49. schôdza NR SR - 13.deň - B. popoludní
Dátum: 2026-05-04
Poslanec: Dej, Dávid 
Druh vystúpenia: Vystúpenie s faktickou poznámkou

Myslím si, že prijať toto uznesenie je asi to najmenej, čo môžeme urobiť pre slovenských zdravotníkov a zdravotníčky, ktorí aj napriek systému ešte teda v tom zdravotníctve ostali. Budem trošku osobný. Ja som mal čierny kašeľ toto leto. Nevedel som, že ho mám. Dlho trvalo, kým vôbec sa prišlo na to, že som ho mal a nemusel som ho mať, keby sa dám preočkovať, lebo tá vakcína trvá niekoľko rokov. Mal som ju od narodenia a teda problém toho celého je, keď som sa pýtal svojej všeobecnej lekárky, teda, že prečo vlastne som sa nedal preočkovať, lebo však je to moja chyba, že som tú informáciu nemal, tak bola taká, že viete, koľko denne hodín ja tu trávim v ambulancii, že tu ľuďom vyvraciam hoaxy, aby sa dali zaočkovať. A toto si nemyslím, že je úlohou lekárov, aby oni mali vyvracať hoaxy pacientom, ktorí, žiaľ, uverili aj politikom za cenu toho, že chceli z toho vytĺcť akýkoľvek kapitál, aj, bohužiaľ, bolo to tu povedané, na úkor ľudských životov. Takže prijať toto uznesenie je asi to najmenej, čo môžeme urobiť pre zdravotníkov a zdravotníčky na Slovensku. Samozrejme, že tú podporu si zaslúžia, nehovoriac o tom, ako boli v prvej línii v boji s covidom, kde naozaj tí ľudia chodili do tej nemocnice aj kvôli tomu, že práve uverili rôznym hoaxom a dezinformáciám. Napriek tomu, že častokrát to šírili ľudia, ktorí možno aj zaočkovaní boli, ale teda sa im to politicky hodilo, čo je ešte o to horšie. Takže chcem vyjadriť tú podporu a naozaj chcem veriť to, že sa raz dožijeme toho, že tu nebudeme útočiť na slovenských vedcov, lekárov, lekárky a zdravotnícky personál a budeme si vážiť ich robotu, lebo naozaj tie podmienky, ktoré dnes v slovenskom zdravotníctve majú, nie sú ideálne, všetci to vieme a bolo by dobré, aby sme rešpektovali vedu a uctievali si ju, a nie na ňu útočili. Takže ďakujem za toto uznesenie. Seniorek, pán poslanec Matovič.
49. schôdza NR SR - 11.deň - B. popoludní
Dátum: 2026-04-29
Poslanec: Dej, Dávid 
Druh vystúpenia: Vystúpenie s faktickou poznámkou

Pekne. Chcel som sa dotknúť tej časti, kde si hovorila o tom, že sa teda označujú za sociálnych demokratov. Dokonca majú v názve, že Slovenská sociálna demokracia. My už vieme, že nie ste ani sociálni, ani demokratickí, veď tento návrh zákona je len ďalším dôkazom. Vy, keď tu riešite ľudské práva, tak len v prípade, že ich treba niekomu zobrať, ale nepoznám jedinú sociálnodemokratickú stranu v Európe, ktorá by uberala ľuďom ich volebné právo. Pokiaľ viem, ja by som skôr od sociálnodemokratických strán očakával, že budú práve naopak zrovnoprávňovať ľudské práva, že budú riešiť životné prostredie, že budú riešiť práva pracujúcich. Ale vitúľ. Jediné, čo riešite, tak je iba seba. Ešte teraz ľudí, ktorí chceli odísť aj za lepšou budúcnosťou do zahraničia? Verím tomu, že aj s možnosťou, že sa raz vrátia. Aj preto by mohli voliť, práve preto, aby sa mohli raz vrátiť. Tak ja nevidím jediný dôvod, prečo by ste im toto právo mali uprieť ako sociálnodemokratická strana. Chcete ľuďom uprieť volebné právo, aby nemohli rozhodovať o budúcnosti tejto krajiny, len preto, že tu nežijú. Čo je to? To je úplne absurdné. Tak si prosím aspoň, ja neviem, dajte z toho názvu tej strany preč aj sociálna, aj demokratická, lebo nie ste ani sociálni, ani demokratickí. A na konci si sa pýtala, že čím to za to stojí. Ja sa obávam, že čím to za to stojí? Oni sa chcú udržať pri moci, to je jediné, čo tu riešia, to je jediné, o čo im ide. Asi im to za to stojí a verím tomu, že ľudia si na konci dňa urobia názor a že rozhodnú aj na základe toho, že vy chcete zobrať to volebné právo, tak ja verím tomu, aj keď to môže byť pre mnoho ľudí finančne náročné, že prídu na to Slovensko a odvolia. Budú mať aj dôvod po tých voľbách sa sem raz vrátiť. Pán poslanec
49. schôdza NR SR - 11.deň - B. popoludní
Dátum: 2026-04-29
Poslanec: Dej, Dávid 
Druh vystúpenia: Vystúpenie s faktickou poznámkou

Na tú časť, keď si hovoril, že percentuálne koľko teda z tých hlasov, ktoré zo zahraničia prišli, bolo v prospech PS, tak chyba. Si to otočme naopak, že keby tie hlasy zo zahraničia, ktoré prišli, boli v prospech vládnej koalície, tak som presvedčený o tom, že tu teraz o tom nerokujeme. A ešte som presvedčený o tom, že by zabezpečili, že všetky tie obálky prídu. Keďže budú voliť vládnu koalíciu, som presvedčený o tom, že by Šutaj Eštok aj s Gašparom osobne dohliadli na to, by všetky vládne špeciály zlietli do zahraničia, aby každá jedna obálka sem prišla a nerušili by sme túto voľbu zo zahraničia. Ahoj. Keď si presne hovorí o tom, že ako tie voľby treba uľahčovať, nech ich sťažovať. Tak a tak. Ja si pamätám na to, ako to hovoril Tibor Gašpar, že jeden z tých argumentov, ktoré použil. Ty si tiež tie argumenty spomínal, preto na to reagujem, že tú voľbu zo zahraničia treba zrušiť, preto, lebo nie všetky obálky, ktoré mali prísť v nejaký stanovený limit, prišli a niektoré prišli neskôr. Argument na to, prečo to vlastne treba zrušiť, lebo niektoré obálky prišli aj po voľbách a dodnes niektoré chodia. Veď to máme ako vlaky, ktoré meškajú. Veď ty sa venuješ doprave okrem iného, aj tej digitalizácii, to si tu spomenul. Keď budú meškať vlaky, tak zrušme vlaky, lebo proste meškajú, nechodia na čas. Riešením nie je zlepšiť dopravnú infraštruktúru. Zlepšením nie je modernizovať tie vlaky, aby tie vlaky jazdili načas, presne, bezpečne a pohodlne. Nie, zrušme vlakovú dopravu. To je úplný nezmysel. Veď vy čím viac argumentov používate, veď tým je to horšie pre vás. Na jednej strane super, že tu vystupujete, ale. A on zahájil s tým pánom Jariabkom, však ja som tu sedel, škoda, že tu on teraz nesedí, ale ja neviem, či to bolo myslené ako zo srandy, alebo to naozaj ho to teraz trápi? Dvadsať rokov to netrápilo. Zrovna dnešný deň sa zobudil s tým, že nie je to, kolegovia a kolegyne, nepodozrivé, že ľudia volia v inom časovom pásme, tak voliť môžu iba tí, čo sú v správnom čase na správnom mieste? Vážne.
49. schôdza NR SR - 11.deň - A. dopoludnia
Dátum: 2026-04-29
Poslanec: Dej, Dávid 
Druh vystúpenia: Vystúpenie s faktickou poznámkou

Vystúpenie. Aj za takéto historické okienko na úvod. Ja som tiež toho názoru, že kto chce poznáť budúcnosť svojej krajiny, by mal najprv poznať tú minulosť. Som rád za také osvieženie ešte pred tou obedňajšou prestávkou. Tiež ma napadlo zhodou okolností, keby sme boli možno nejako prepojení myšlienkovo. Tí športovci. Lebo nie je to tak dávno, keď bola zimná olympiáda v Taliansku, kde bol aj ten slovenský dom, to býva štandardom, a bol tam aj Peter Pellegrini, však on sa tam s tými hokejistami fotil, boli tam aj rôzni ľudia, ktorí, verím tomu, že žijú v Taliansku a majú slovenské občianstvo. A ja som sa naozaj videl, ako títo politici, ktorí nemajú problém sa tam priživiť na tých úspešných športovcoch, že ako by tam na tom mieste tým ľuďom vysvetľovali, že majme sa pekne, usmievajme sa na seba, ale vy voliť nebudete. Lebo vy žijete v zahraničí, vy nás voliť nebudete, lebo vy jednoducho ste nám ukradnutí a príde mi to maximálne zbabelé, pretože mám pocit, že sa koalícia zaujíma o tých ľudí len, keď im to vyhovuje. A toto je presne ten príklad napríklad s tým športom. Keď treba ísť niekde do zahraničia, kľudne sa v tom olympijskom dome stretnúť aj so Slovákmi žijúcimi v zahraničí, vtedy je to úplne v pohode, vtedy im vyhovujú, ale ak by mali voliť, to už nie. Čiže fotiť sa áno, volebné právo nie. A keď si spomenul toho Černáka, toho hokejistu, tak on voliť nemôže, lebo jednoducho žije v zahraničí a napadol ma iný pán, ktorý sa tiež volá Černák, ale teda žije na Slovensku, je odsúdený a ten voliť môže. Ako? Ja teraz nehovorím, či má, nemá voliť, ja som toho názoru, že demokratická vláda má zvyšovať volebnú účasť, nie ju znižovať, takže pre mňa za mňa nech volia aj tí odsúdení, ale jeden Černák voliť nemôže, lebo žije v zahraničí. Verím tomu, že sa sem raz vrátiš, ak asi tu bude chcieť žiť. Ale ten druhý voliť môže, lebo to je úplný nezmysel. A nevidím v tom žiadnu logiku. Prečo by kdokoľvek z koalície mal za toto hlasovať? Pán poslanec Markovič, nech sa páči.
49. schôdza NR SR - 11.deň - A. dopoludnia
Dátum: 2026-04-29
Poslanec: Dej, Dávid 
Druh vystúpenia: Vystúpenie s faktickou poznámkou

Vaše vystúpenie, pán poslanec. Vy ste apelovali na poslancov vládnej koalície, aby teda na rovinu povedali, o čo im ide. Je tu jeden pán poslanec koalície, ktorý na rovinu povedal, o čo im ide. A je to pán Michalko, ktorý teda úplne na rovinu povedal, že sa na to pozreli, no a vyhodnotili si to tak, že tie obálky, ktoré zo zahraničia chodia, nie sú v prospech vládnej koalície, pretože väčšina volí opozíciu. Takže pán poslanec Michalko povedal na rovinu, o čo im ide, však my to všetci vieme, ja som presvedčený, že to vedia aj vo vládnej koalícii. Iba vás spoločne opravím v tom, že to je od roku 2005, podľa informácií, ktoré som si vyhľadal, je to od roku 2006, ale nič to nemení na tom, čo ste hovorili. 20 rokov ľudia zo zahraničia voliť môžu. Nikomu to doteraz nevadilo, žiaden problém v tom nebol. Napriek tomu, že Robert Fico tu teda odtedy tých 20, s nejakou prestávkou, teda 16 rokov vládol. Takže problém to nebol, zrazu to problém je, však vieme prečo, lebo sa boja, ide im o moc, ide im o to, aby neprišli o tú moc. Ide im o to, aby teda mohli ďalej riešiť seba a svoje beztrestnosti a trestné zákony a podobne. Je to evidentne účelové. Som rád, že ste spomenuli aj tie príklady zo zahraničia, že sme si povedali, ako to je. Nie, že by ste boli prví, predpokladám, že ani poslední. Ale tak opakovanie matka múdrosti, takže, ak bude treba, budeme to dookola hovoriť. A samozrejme, že tento návrh zákona je účelový len preto, aby teda náhodou, ak by tie voľby mali byť jasné, nebodaj to nerozhodli voliči, ktorí majú slovenské občianstvo, ale nežijú tu aj kvôli tomu, ako tu Robert Fico vládol. Ďakujem veľmi pekne za vaše vystúpenie. Je dobré si to pripomínať, ako to naozaj je. Pán poslanec Pročko.